মুর্শিদাবাদ হাসপাতালে ডায়ালিসিস মেশিন খারাপ, বিপাকে মুমূর্ষু রোগীরা

বহরমপুর: ৪৮ ঘণ্টায় ১২শিশুর মৃত্যু (Dead Children) মুর্শিদাবাদ মেডিক্যাল কলেজ হাসপাতালে (Murshidabad Medical College Hospital)। পর পর শিশুমৃত্যুতে আরও বাড়ছে উদ্বেগ। এবার মুর্শিদাবাদ মেডিক্যাল কলেজ হাসপাতালের ডায়ালিসিস বিভাগে তিনটি মেশিন (Three Dialysis Machines) খারাপ থাকায় মুমূর্ষু রোগীরা (Patients Trouble) পড়েছে বিপাকে। ঘন্টার পর ঘন্টা বসে থেকেও বেশ কিছু রোগীর ডায়ালিসিস হচ্ছে না বলে অভিযোগ। ওই ডায়ালিসিস বিভাগে মোট দশটি মেশিন রয়েছে। তার মধ্যে নেগেটিভ সাতটি এবং তিনটি পজেটিভ মেশিন রয়েছে। তিনটি নেগেটিভ মেশিন বিকল হওয়ার কারণে দূরদূরান্ত থেকে আসা রোগী ও রোগীর পরিবারকে হয়রানি শিকার হতে হয়েছে। ওই ডায়ালিসিস মেশিন খারাপের ঘটনা স্বীকার করেছে হাসপাতাল কর্তৃপক্ষ।

এ প্রসঙ্গে হাসপাতালের অধ্যক্ষ জানান, টেকনিক্যাল ফল্টের জন্যই তিনটি ডায়ালাইসিস মেসিন বিকল হয়ে রয়েছে । টেকনিশিয়ানদের খবর দেওয়া হয়েছে, দু তিন দিনের মধ্যেই ওই মেশিন গুলি ঠিক হয়ে যাবে বলে আশা করা হচ্ছে। কিন্তু এই দু-তিন মধ্য়ে হাসপাতালে আসা রোগীদের কী হবে সে নিয়ে কোনও সদ্দুত্তর মেলেনি।

আরও পড়ুন: শিক্ষামন্ত্রীর সঙ্গে প্রথম বৈঠক যাদবপুরের উপাচার্যের

মুর্শিদাবাদ মেডিক্যাল কলেজ হাসপাতালে পর পর শিশুমৃত্যুতে বাড়ছে উদ্বেগ। শুক্রবার হাসপাতালের এসএনসিইউ ওয়ার্ডে ওই তিন শিশুর মৃত্যু হয়। মুর্শিদাবাদের পাকুড় এলাকার দুটি এবং ডোমকলের একটি শিশুর মৃত্যু হয়েছে বলে জানিয়েছে হাসপাতাল কর্তৃপক্ষ। এই নিয়ে ৪৮ ঘণ্টায় মোট ১২টি শিশুর মৃত্যু হল। এদিন সন্ধের মধ্যে তদন্ত কমিটির রিপোর্ট চেয়েছে জেলা স্বাস্থ্য দফতর। পাশাপাশি গোটা বিষয়ের রিপোর্ট চেয়েছে স্বাস্থ্য ভবনও। বর্তমানে ওই ওয়ার্ডে শিশু ভর্তির সংখ্যা বেড়ে প্রায় ২৫০-তে দাঁড়িয়েছে। মুর্শিদাবাদ মেডিক্যাল কলেজের পরিকাঠামো নিয়েক্ষোভ উগরে দিলেন বিজেপি নেতা রাহুল সিনহা। শিশু মৃত্যু নিয়ে তদন্তে মেডিক্যাল টিম তৈরির দাবি জানাচ্ছে বিজেপি।

আরও অন্য খবর দেখুন